A 2008-as Európa-bajnokság selejtezőinek C csoportjában Norvégia ellen idegenben győztek 2–1-re, Törökország ellen pedig hazai pályán 3–2-re. A jó eredmények ellenére, a gyengébb játékerőt képviselő Moldovát egyszer sem sikerült legyőzniük; odahaza 1–0-s vereséget szenvedtek, idegenben 2–2-s döntetlent értek el. Görögország és Magyarország ellen oda-vissza vereséget szenvedtek. Végül Görögország, Törökország és Norvégia mögött 13 ponttal a negyedik helyen végeztek.